Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18) , Općinsko vijeće Općine Vladislavci na svojoj 20. sjednici održanoj dana 17. prosinca 2019. godine donosi

**ZAKLJUČAK**

**o** **razmatranju prijedloga Darka Holjevac za uređenje imovinsko-pravnih odnosa veznih uz Ugovor o osnivanju stvarne služnosti pristupnog puta na kč. br. 65. k. o. Vladislavci**

**I.**

Općinsko vijeće Općine Vladislavci razmatralo je prijedlog Darka Holjevca iz Valpova od 26. studenoga 2019. godine, za uređenje imovinsko- pravnih odnosa vezanih uz ugovor o osnivanju stvarne služnosti pristupnog puta na k.č.br. 65, k.o. Vladislavci.

**II.**

 Općinsko vijeće odbija prijedlog da se raskine ugovor osnivanju stvarne služnosti pristupnog puta zaključen 18.04.2004. kojim je ugovoreno pravo služnosti pristupnog puta koje se sastoji od prava prolaska (pješice) do groblja i guranja kolica s lijesom u dužni 147 m i širini od 3 m na teret k.č.br. 65 kao poslužne nekretnine, a za korist k.č.br. 695, k.o. Vladislavci kao povlasne nekretnine.

**III.**

Općinsko vijeće odbija prijedlog da se Darku Holjevcu iz Valpova plaća mjesečna naknada u iznosu od 500,00 EUR-a mjesečno za korištenje pristupnog puta na k.č.br. 65, k.o. Vladislavci temeljem ugovora o osnivanju prava služnosti pristupanog puta iz točke II. Ovog Zaključka.

**IV.**

Općinsko vijeće predlaže Darku Holjevcu da se kao naknada za korištenje pristupnog puta do groblja u Vladislavcima, na kč. br. 65, k. o. Vladislavci, isplati jednokratna naknada u iznosu od 6.298,37 kn, temeljem Procjembenog elaborata procjene tržne vrijednosti služnosti puta za građevinsko zemljište zk. ul. br. 521, kč. br. 65, k. o. Vladislavci, kojeg je izradio stalni sudski vještak za građevinarstvo i procjenitelj vrijednosti nekretnina Goran Ožbolt inž. građ. Osijek, Šetalište kardinala Franje Šepera 1c.

**V.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 940-01/19-01/06

URBROJ: 2158/07-01-19-07

Vladislavci, 17. prosinca 2019.

**Predsjednik**

**Općinskog Vijeća**

Krunoslav Morović, v.r.